### 10.    Beslutning om ændring af den tidsbegrænsede parkering i Kalundborg bymidte

**Åbent**

Sagsnr.: 326-2018-28291       J.nr.: 05.09.00           Dokumentnr.:
326-2018-235385

**Sagstype**

Beslutning.

**Resume og sagens baggrund**

Kalundborg Handelstandsforening anmoder om at få ændret den
tidsbegrænsede parkering i Kalundborg bymidte fra 3-timers parkering til
tidsubegrænset parkering.

**Indstillinger**

Chefen for Vej, Ejendom og Affald indstiller,

1. at den
tidsbegrænsede parkering som en forsøgsordning ændres til tidsubegrænset parkering
i bestemte områder i Kalundborg bymidte, og

2. at ordningen
evalueres i efteråret 2020.

**Behandling**

Teknik- og Miljøudvalget.

**Sagsfremstilling**

Tidsbegrænsning på en del af parkeringspladserne i
[adresse] blev oprindeligt indført for at sikre en rimelig udskiftning
af de parkerede biler, da det i pressede perioder kunne være vanskeligt at
finde en ledig parkeringsplads. I [adresse] er den yderste række
parkeringspladser dog tidsubegrænsede.

Teknik- og miljøudvalget vedtog i december 2014 som en forsøgsordning
at ændre tidsparkering i midtbyen fra 2- til 3-timers parkering. Udvalget
vedtog i 2016 at gøre ordningen permanent.

Antallet af offentlige parkeringspladser i Kalundborg midtby
med henholdsvis tidsbegrænsning og tidsubegrænsning er nogenlunde ligeligt
fordelt. Offentlige parkeringsarealer med tidsbegrænsning og tidsubegrænset
parkering i Kalundborg midtby fremgår af Bilag 1 - Offentlige parkeringspladser
i Kalundborg by.

Kalundborg Handelsstandsforening ønsker at få ophævet den
tidsbegrænsede parkering i bymidten sådan, at al parkering bliver
tidsubegrænset. Derved får handlende og øvrige besøgende i Kalundborg midtby
mulighed for at blive længere i byen, og ikke være afhængig af den
tidsbegrænsede parkering.

Omvendt vil tidsubegrænset parkering på alle
parkeringspladser i midtbyen medføre en risiko for, at betydeligt flere
bilister vil benytte de mest centrale parkeringspladser i bymidten til
langtids- eller heldagsparkering, med manglende mulighed for parkering for
gæster og handlende til følge.

Det foreslås, at der forsøgsvist etableres langtidsparkering
i midtbyen på de parkeringspladser, der i dag har 3-timers parkering.

**Økonomiske konsekvenser**

En ændring til tidsubegrænset parkering ved medføre, at alle
undertavler til de eksisterende parkeringsskilte skal nedtages. Udgiften hertil
vil ligge på cirka 5.000 kr. Beløbet kan afholdes inden for driftsbudgettet.

**Bilag**

|  |  |
| --- | --- |
| Bilag I - Offentlige parkeringspladser i Kalundborg by | 326-2018-237803 |